《碧云寺 其二》
明代·黎邦琰

路转丹梯远，苍茫听午钟。莲花随地涌，宝树自云封。

日映毫光现，烟深塔影重。谁知人境内，亦有竺乾峰。

作者简介：黎邦琰，一作邦炎。字君华，号岱舆。从化人。民表长子。明世宗嘉靖四十年（一五六一）举人，明穆宗隆庆五年（一五七一）进士。官临川知县，历仕江西右参政。明神宗万历十六年（一五八八）致仕归。有《旅中稿》、《南秀堂稿》。清道光《广东通志》卷二八○、清雍正《从化县新志》卷三有传。